gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4015, del 06-06-2001 (2001/4924)

Informació pública de l'inici d'actuacions inspectores sobre impost de transmissions patrimonials. Notificació i citació a termini.
-----------------------------------------------------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4924


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de l'inici d'actuacions inspectores sobre impost de transmissions patrimonials. Notificació i citació a termini. [2001/S4924]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa l'article 28.U de la Llei 66/1997, de 30 de desembre, i després d'haver intentat la notificació a l'interessat o al seu representat per dues vegades, sense que haja sigut possible practicar-la per causes no imputables a l'administració tributària, es manifesta, mitjançant el present anunci, que es troben pendent de notificar els actes l'interessat, impost i exercici dels quals s'especifiquen a continuació:
  
En virtut d'això, dispose que els subjectes passius, obligats tributaris indicats anteriorment, o els seus representants degudament acreditats, hauran de comparéixer en el termini de 10 dies, comptadors des de l'endemà de la publicació d'aquesta resolució en el butlletí oficial que corresponga, de dilluns a divendres, en horari de 09.00 a 14.00 hores, en el Servei d'Inspecció de la Direcció Territorial d'Economia i Hisenda, c/ Churruca, 25, Alacant, a l'efecte de practicar la notificació de l'esmentat acte.
  
Així mateix, s'adverteix als interessats que si no compareixen en l'esmentat termini, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 4014, del 05-06-2001 (2001/5304)

Recurs contenciós administratiu número 450/2001. Citació a termini.
-------------------------------------------------------------------

### Dades del document

Número de DOGV
:   4014

Data del DOGV
:   05-06-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/5304


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 450/2001. Citació a termini. [2001/F5304]
  
La secretària general de la Conselleria de Justícia i Administracions Públiques, fa saber:
  
Que el senyor Joaquín Cervera Muedra i altres han interposat un recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual li ha correspost el número 450/2001.
  
El recurs ha sigut interposat contra la Resolució del director general de Funció Pública, de data 3 d'octubre de 2000, Diari Oficial de la Generalitat Valenciana de 16 d'octubre de 2000, per la qual s'aproven les relacions de llocs de treball de la administració al servei del Consell de la Generalitat Valenciana.
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent citar totes les persones interessades, fent-los saber que ha sigut remés l'expedient administratiu al Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual, si ho estimen convenient, podran personar-se com a demandats en les referides actuacions, en el termini de nou dies.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3908, del 02-01-2001 (2000/10163)

Informació pública de la modificació de l'estudi de detall per a l'ordenació de volums a la parcel·la 746 del polígon XIV.
--------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10840


Organisme emissor
:   Ajuntament de Peníscola

Tipus de document
:   Anunci

Informació pública de la modificació de l'estudi de detall per a l'ordenació de volums a la parcel·la 746 del polígon XIV. [2000/Q10461]
  
Mitjançant el Decret de l'Alcaldia, de data 29 de novembre de 2000, s'ha resolt sotmetre a informació pública la modificació de l'estudi de detall per a l'ordenació de volums a la parcel·la 746 del polígon XIV, presentat per la societat Porto-Caldes, SL.
  
Durant el termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana, es podran presentar les al·legacions i les reclamacions que es consideren oportunes. L'expedient es troba a la disposició de les persones interessades a les dependències del Negociat d'Urbanisme de l'ajuntament.
  
Cosa que es publica a l'efecte establit i de conformitat amb el que s'estableix en els articles 46 i 52 de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4076, del 31-08-2001 (2001/8632)

Correcció d'errades de la informació pública del programa per al desenvolupament de l'actuació integrada de la unitat en sòl urbanitzable programat, sector 8, Forn d'Alcedo.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8632


Organisme emissor
:   Alcedopol 1, SL

Tipus de document
:   Correcció d'errades

Correcció d'errades de la informació pública del programa per al desenvolupament de l'actuació integrada de la unitat en sòl urbanitzable programat, sector 8, Forn d'Alcedo. [2001/F8632]
  
Havent publicat Alcedopol 1, SL, en el Diari Oficial de la Generalitat Valenciana corresponent al 20 d'agost actual, l'anunci d'informació pública del programa per al desenvolupament de l'actuació integrada en sòl urbanitzable programat, sector 8, Forn d'Alcedo, s'ha detectat l'errada següent, que es procedeix a esmenar.
  
En la relació de titulars cadastrals la identitat dels quals no consta, o el domicili dels quals el constitueix la mateixa parcel·la cadastral, en la parcel·la identificada amb el número d'ordre 18, figura com a referència cadastral la següent: «5283208»; i això no obstant, la referència cadastral correcta és la següent: 5283207.
  
Cosa que es fa constar als efectes legals pertinents.
Diari Oficial de la Generalitat Valenciana


Sumari del DOGV 4102, del 08-10-2001 (2001/9345)

Informació pública de la convocatòria d'una plaça de tècnic de gestió administrativa i una altra de restaurador/a.
------------------------------------------------------------------------------------------------------------------

### Dades del document

Número de DOGV
:   4102

Data del DOGV
:   08-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9345


Data del document
:   24-09-2001

Organisme emissor
:   Institut Valencià d'Art Modern, IVAM

Tipus de document
:   Convocatòria

Descriptors 

:   * concurs administratiu
    * professió administrativa

Informació pública de la convocatòria d'una plaça de tècnic de gestió administrativa i una altra de restaurador/a. [2001/F9345]
  
L'IVAM, de conformitat amb la relació de llocs de treball aprovada pel seu Consell Rector en sessió de 7 d'octubre de 1996, i en virtut del que s'estableix en la disposició addicional huitena de la Llei 4/1990, de 31 de maig, de la Generalitat Valenciana, necessita cobrir per a la seua plantilla els següents llocs de treball de naturalesa jurídica laboral:
  
- Tècnic de gestió administrativa.
  
- Restaurador/a.
  
Les condicions es troben exposades al tauler d'anuncis de l'IVAM, carrer de Guillem de Castro, 118, 46759 València.
Diari Oficial de la Generalitat Valenciana


Sumari del DOGV 3999, del 15-05-2001 (2001/4591)

RESOLUCIÓ d'11 de maig de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: Expedient 2000/44. Canalització del barranc de Juncaret des del pk 0,450 fins a Tanger-Mutxamel. Terme municipal d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3999

Data del DOGV
:   15-05-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/4591


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de maig de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: Expedient 2000/44. Canalització del barranc de Juncaret des del pk 0,450 fins a Tanger-Mutxamel. Terme municipal d'Alacant. [2001/4591]
  
Lloc: Ajuntament d'Alacant
  
Dia Hora
  
25.05.01 d'11.00 a 11.15
  
Els interessats hauran d'assistir proveïts del document nacional d'identitat i acreditar la seua titularitat, si no ho han fet en una altra fase del procediment, i, si optaren per ser representats per unes altres persones, estes hauran d'acreditar la seua representació, en la forma establida en l'article 32 de la Llei 30/92, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, per als interessats que figuren com a desconeguts o que el domicili dels quals s'ignora.
Diari Oficial de la Generalitat Valenciana


Sumari del DOGV 3914, del 10-01-2001 (2000/10276)

Informació pública del programa per al desenvolupament de l'actuació integrada de la unitat d'execució 3.3, del Pla General d'Ordenació Urbana d'Aspe.
------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10118


Organisme emissor
:   Ajuntament d'Asp

Tipus de document
:   Anunci

Informació pública del programa per al desenvolupament de l'actuació integrada de la unitat d'execució 3.3, del Pla General d'Ordenació Urbana d'Aspe. [2000/X10576]
  
La Comissió de Govern municipal, en la sessió núm. 43/2000 tinguda amb data 28.11.2000, va acordar sotmetre a informació pública pel termini de vint dies, mitjançant edicte publicat en un diari d'informació general editat a la Comunitat Valenciana i (posteriorment o simultània) en el Diari Oficial de la Generalitat Valenciana, l'alternativa tècnica del programa per al desenvolupament de l'actuació integrada constituïda per la unitat d'execució 3.3, juntament amb el projecte de reparcel·lació i projecte d'urbanització del sòl urbanitzable detallat del vigent PGOU, redactats aquest tres documents d'ofici per aquest ajuntament. El termini d'exposició es comptarà des de l'endemà de la publicació del present edicte en el Diari Oficial de la Generalitat Valenciana, durant aquest esmenat període es podran presentar al·legacions.
  
No es podran presentar altres alternatives tècniques a la continguda en el programa, donat que la seua execució es farà per gestió directa municipal, per això se sotmet a informació pública el programa en la seua totalitat (tant l'alternativa tècnica com la proposició juridicoeconòmica).
  
Cosa que es fa pública perquè en prengueu coneixement, segon el que estableix l'article 46 de la Llei 6/1994, abans esmentada.
  
Mitjançant aquest anunci i d'acord amb el que disposa l'article 59.4 de la Llei 30 /1992, de 26 de novembre, es cita als propietaris afectats que siguen desconeguts, dels qui s'ignore el lloc de notificació o, intentada aquesta no se'ls haguera pogut practicar. La relació de titulars de drets que figuren al cadastre afectats per l'actuació es la següent:
  
Així mateix, es significa que d'acord amb l'article 107 de la Llei 30/1992, de 26 de novembre, el present acte és de mer tràmit, no s'hi podrà interposar recurs, sense perjuí que es puga mostrar la seva oposició per a la seua consideració en la resolució que pose fi al procediment.
Diari Oficial de la Generalitat Valenciana


Sumari del DOGV 4022, del 15-06-2001 (2001/5726)

Notificació de l'acord d'iniciació d'expedient núm. 51/168/01.
--------------------------------------------------------------

### Dades del document

Número de DOGV
:   4022

Data del DOGV
:   15-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5726


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació d'expedient núm. 51/168/01. [2001/X5726]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre, BOE de 27.11).
  
Contra aquest acord, que no exhaureix la via administrativa, es poden presentar al·legacions, en el termini de deu dies hàbil des de l'endemà de la data de la publicació en aquest Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil núm. 21, 46888 València, o de la manera que preveu l'article 38.4 de la Llei 30/1992. També s'adverteix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 30 de maig de 2001.- El director territorial de Sanitat: Daniel Pablo Comeche.
  
Persona interessada: senyor Raúl Ripoll Rodrigo.
  
Últim domicili conegut: Rei En Jaume, 63-3r.
  
Població: Cullera.
  
Expedient: 51/168/01
  
Fase: acord d'iniciació.
  
Infracció: no tenir carnet de manipulador.
  
Preceptes infringits: articles 1.2 i 5.2 del Reial Decret 202/2000, d'11 de febrer, que estableix les normes relatives a manipuladors d'aliments (BOE de 25.02.2000), en relació amb l'article 2.1.1 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986).
  
Sanció a què pot donar lloc: 20.000 pessetes (120'20 euros).
Diari Oficial de la Generalitat Valenciana


Sumari del DOGV 4153, del 21-12-2001 (2001/12546)

Informació pública del pla especial de l'entorn del Castell de Santa Bàrbara, de l'Ajuntament d'Alacant.
--------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12355


Organisme emissor
:   Ajuntament d'Alacant

Tipus de document
:   Anunci

Informació pública del pla especial de l'entorn del Castell de Santa Bàrbara, de l'Ajuntament d'Alacant. [2001/X12383]
  
El ple municipal, en la sessió del dia 4 de desembre de 2001, va acordar sotmetre a exposició pública, per termini d'un mes, el pla especial de protecció de l'entorn del Castell de Santa Bàrbara.
  
Aquest acord determina la suspensió de l'atorgament de llicències d'edificació en aquelles àrees del territori objecte del Pla especial les noves determinacions del qual suposen modificació del règim urbanístic vigent.
  
La duració d'aquesta suspensió es mantindrà fins a la data d'aprovació definitiva del pla especial que la motiva i, com a màxim, per termini de dos anys a comptar des de la data de publicació d'aquest edicte al Diari Oficial de la Generalitat Valenciana.
  
Cosa que fem pública conformement amb l'article 57 de la Llei reguladora de l'Activitat Urbanística i disposicions concordants.
Diari Oficial de la Generalitat Valenciana


Sumari del DOGV 3972, del 03-04-2001 (2001/2264)

RESOLUCIÓ de 6 de març de 2001, de la Universitat Jaume I, per la qual es nomena, en virtut de concurs públic, el senyor Enrique Salvador Quintana Ortiz professor titular d'Universitat en l'àrea de coneixement d'Arquitectura i Tecnologia de Computadors.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/2264


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 6 de març de 2001, de la Universitat Jaume I, per la qual es nomena, en virtut de concurs públic, el senyor Enrique Salvador Quintana Ortiz professor titular d'Universitat en l'àrea de coneixement d'Arquitectura i Tecnologia de Computadors. [2001/2264]
  
D'acord amb la proposta formulada per la comissió constituïda per a jutjar el concurs públic convocat per Resolució de la Universitat Jaume I de 24 de març de 2000 per a la provisió de la plaça de Professor Titular d'Universitat de l'àrea de coneixement d'Arquitectura i Tecnologia de Computadors (concurs núm. 9/2000) i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1888/1984 de 26 de setembre, aquest Rectorat, fent ús de les atribucions que li confereix l'article 42 de la Llei 11/1983 de 25 d'agost, de Reforma Universitària i altres disposicions que la despleguen, resol:
  
Nomenar el senyor Enrique Salvador Quintana Ortiz professor titular d'Universitat en l'àrea de coneixement d'Arquitectura i Tecnologia de Computadors adscrita al departament de Informàtica.
Diari Oficial de la Generalitat Valenciana


Sumari del DOGV 4033, del 02-07-2001 (2001/6049)

Expedient número 6/2001. Adjudicació del concurs de jardineria del complex educatiu de Cheste.
----------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/6049


Data del document
:   08-06-2001

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Expedient número 6/2001. Adjudicació del concurs de jardineria del complex educatiu de Cheste. [2001/X6049]
  
1. Entitat adjudicadora
  
a) Organisme: Generalitat Valenciana, Conselleria de Cultura i Educació.
  
b) Dependència que tramita l'expedient: Direcció General de Centres Docents.
  
c) Número d'expedient: 6/2001.
  
2. Objecte del contracte
  
a) Tipus de contracte: servicis.
  
b) Objecte: jardineria del complex educatiu de Cheste, des de l'1 de setembre de 2001 al 31 d'agost de 2003.
  
c) Lot únic.
  
d) Anunci de licitació publicat al Diario Oficial de las Comunidades Europeas en data 24.03.2001, al Boletín Oficial del Estado en data 2.05.2001, i en el Diari Oficial de la Generalitat Valenciana en data 27.03.2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació: 04.763.308 PTA (223.864,99 euros).
  
5. Adjudicació
  
a) Data: 31 de maig de 2001.
  
b) Contractista: Gabinete de Estudios Medioambientales, SAL.
  
c) Nacionalitat: espanyola.
  
d) Import d'adjudicació: 90.930.727 PTA (179.091,99 euros).
Diari Oficial de la Generalitat Valenciana


Sumari del DOGV 3914, del 10-01-2001 (2000/10969)

Informació pública de l'estudi de detall de les parcel·les "D5" de l'illa de cases del sector el Quint de Mislata.
------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10978


Organisme emissor
:   Ajuntament de Mislata

Tipus de document
:   Anunci

Informació pública de l'estudi de detall de les parcel·les "D5" de l'illa de cases del sector el Quint de Mislata. [2000/X10438]
  
Vist l'informe del cap del Servei d'Urbanisme, Obres, Indústria i Medi Ambient, en relació amb l'escrit presentat per l'entitat mercantil Iniciativas Inmobiliarias Ferrobús, SA, pel qual se sol·licita la tramitació del projecte de reparcel·lació forçosa del sector el Quint.
  
L'Alcaldia-Presidència resol:
  
Primer. Sotmetre a informació pública, per un termini de vint dies, l'estudi de detall presentat per l'entitat mercantil Iniciativas Inmobiliarias Ferrobús, SA, que afecta la unitat urbana, parcel·la "D5" de l'illa de cases "D" del sector el Quint.
  
Segon. Els interessats podran formular, durant el termini indicat anteriorment comptador des de la publicació de l'últim edicte, les al·legacions que tinguen per convenient.
  
Tercer. Donat que la documentació exposada no es tramita amb cap programa (que s'aprovà i s'adjudicà en el seu dia), no li són aplicable les regles sobre competència de proposicions i/o alternatives.